proxectonos/corpus_dominio_legal_administrativo_tmp huggingface dataset:
28/01/2016 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Aprobación inicial do proxecto de expropiación “lugar de Perdiceiros” para acondicionamento de espazo público en Eirís

ANUNCIO ASUNTO: APROBACIÓN INICIAL DO PROXECTO DE EXPROPIACIÓN PARA A OBTENCIÓN DE SOLO DUNHA PARCELA SITA NO LUGAR DE “PERDICEIROS” PARA O ACONDICIONAMENTO DE ESPACIO PÚBLICO EN ERÍS, AVDA DE MONELOS E RÚA JERÓNIMO VÁZQUEZ FRANCO A Xunta de Goberno Local, con data 20 de novembro de 2015, adoptou o seguinte acordo: “Primeiro. –Aprobar inicialmente o proxecto de expropiación para a obtención do solo dunha leira sita no lugar de “Perdiceiros“ afectada pola execución do proxecto de “Acondicionamento de espazo público en Eirís, Avda. de Monelos e rúa Jerónimo Vázquez Franco”. Segundo. –Optar polo procedemento de taxación conxunta para a determinación do justiprecio. Terceiro. –Someter o citado expediente a información pública polo prazo dun mes a efectos de alegacións con notificación individual ós titulares de bens e dereitos que aparecen no expediente, mediante traslado literal da correspondente folla de aprecio e da proposta de fixación dos criterios de valoración, para que no prazo dun mes para contar desde o día seguinte ó recibo da notificación, formulen alegacións e acheguen os títulos que os acrediten como propietarios ou titulares doutros dereitos no seu caso.” De conformidade co disposto no artigo 143.2 e 3 da Lei 9/2002 de Ordenación Urbanística e Protección do medio rural de Galicia, o citado expediente sométese a información pública polo prazo dun mes para que quen poida resultar interesados formulen as observacións e reclamacións que estimen pertinentes. A estes efectos, indícase que o expediente pode consultarse durante o prazo dun mes nas dependencias do Area de Rexeneración Urbana e Dereito á vivenda (rúa de Indalecio Prieto, n.º 1), de luns a venres, en horario de 9 a 14 horas. A Coruña, 17 de decembro de 2015. O tenente de alcalde de Rexeneración Urbana e Dereito á Vivenda Asdo.: Xiao Gómez Varela
28/01/2016 | Administración LocalMunicipal
Fene
Secretaría
Bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2016 do Concello de Fene

A Alcaldía, mediante resolución núm.22 do 14 de xaneiro de 2016, procedeu á aprobación das bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2016 do Concello de Fene, bases publicadas na páxina www.fenecidadan. gal con data de 18/01/2016. O prazo para a presentación de solicitudes rematará ás 14:00 h. do mércores 3 de febreiro de 2016. Fene, 15 de xaneiro de 2016 O alcalde Asdo.- Juventino J. Trigo Rey
28/01/2016 | Administración LocalMunicipal
Noia
Administración Financeira. Intervención
Anuncio de bases reguladoras de concursos do Entroido

ANUNCIO Faise público que por resolución do concelleiro delegado número 64/2016 apróbanse as bases reguladoras dos concursos do entroido “Concurso infantil de entroido Concello de Noia 2016” e “XXXII edición do concurso desfile Rally París-Dakar”, que están ao público no taboleiro de edictos do Concello situado na rúa Rosalía de Castro núm.2 de Noia; onde se poderá consultar en horario de 8.00 a 15.00 horas de luns a venres, e sábados de 10.30 a 13.00 horas. Todas as persoas interesadas poderán formular as alegacións ou suxestións que estimen pertinentes. Noia, 18 de xaneiro de 2016. O concelleiro delegado José Manuel Lage Tuñas
28/01/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de xaneiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Ferrol (IN407A 2015/576-1)

Resolución do 11 de xaneiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Ferrol (expediente IN407A 2015/576-1) Núm. Expte.: IN407A 2015/576-1 Solicitante: UNIÓN FENOSA DISTRIBUCIÓN, S. A. Denominación: adecuación CT Caranza n.º 14 Concello: Ferrol Características técnicas: Reforma centro de transformación soterrado convencional en local de obra civil cun transformador de 100 KVA existente, e unha relación de transformación de 15.000/400-230 V. Liña de media tensión soterrada, a 15 kV (actuación n.º 1), cunha lonxitude de 0,014 km, coa orixe en empalmes proxectados na LMTS SMR-732, a realizar no punto de acceso a rede existente, no tramo entre o CT Caranza n.º 16 (Expte.27.640) e o CT Caranza n.º 14 (Expte.27.640), a reformar, en condutor RHZ1-20L-12/20 kV -1X240 Al, e final en cela de liña proxectada no CT Caranza n.º 14 (Expte.27640) a reformar. Liña de media tensión soterrada, a 15 KV, (actuación n.º 2), cunha lonxitude de 0,014 km, coa orixe en cela de liña proxectada no CT Caranza, n.º 14 (Expte.27.640) a reformar, en condutor RHZ1-20L-12/20 kV 1X240 Al, e final en empalmes proxectados na LMTS SMR-732, a realizar no punto de acceso a rede existente, no tramo entre o CT Caranza n.º 14 (Expte.27.640), a reformar e o CT particular Residencia de Anciáns (15PN23). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 11 xaneiro de 2016. Isidoro Martínez Arca Xefe territorial da Coruña
28/01/2016 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Resolución de aceptación de desistencia de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común e, en aplicación do disposto no dito artigo, publícase, para os efectos de notificación, que se resolve aceptar a desistencia da solicitude de matrícula, efectuada por quen figura no anexo, e declarar concluso o procedemento iniciado. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer un recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación. A Coruña, 13 de xaneiro de 2016 Maria Silveria Joachim Aramberri (1) Falta de pago (2) Falta de presentación da documentación acreditativa de dereito a exención/bonificación de prezos públicos (3) Falta da documentación sinalada na Normativa de Xestión Académica vixente
28/01/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de xaneiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica na Coruña (IN407A 2015/594-1)

Núm. Expte.: IN407A 2015/594-1 Solicitante: UNIÓN FENOSA DISTRIBUCIÓN, S. A. Denominación: LMTS na Rúa Simón Bolivar Concello: A Coruña Liña de media tensión soterrada, a 15 KV, cunha lonxitude de 0,020 KM, coa orixe en empalme proxectado na LMTS entre o CT Crta Fuentes (15CDFL) e o CT Rosales nº 3 (15CGQ7), condutor tipo RHZ1 – 20L 12/20 KV 1X240 mm 2 AL, e final na mesma liña, unha vez entre e saía do CS a instalar polo cliente. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 11 xaneiro de 2016 Isidoro Martínez Arca Xefe territorial da Coruña
28/01/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de xaneiro de 2016, da Xefatura Territorial da Coruña, de información pública da autorización administrativa previa e de construción dunha instalación eléctrica en Santiago de Compostela (IN407A 2015/607-1)

Núm. Expte.: IN407A 2015/607-1 Solicitante: UNIÓN FENOSA DISTRIBUCIÓN, SA Denominación: Cambio de sección SCY810 Concello: Santiago de Compostela Cambio de condutor lIÑA de media tensión soterrada SYC – 810 (Actuación nº 1), no tramo entre o CT 15CL93 Atlas (Expte: 14.630) e o CT 15SD05 Mariñan – República Salvador, por condutor tipo RHZ1 – 20L 12/20 KV 1X240 mm 2 AL, nunha lonxitude de 100 metros. Cambio de condutor liña de media tensión soterrada SCY – 810 (Actuación nº 2), no tramo entre o CT 15CL93 Atlas (Expte: 14.630) e a LMTS a CS 15PXD5 Hotel La Rosa, por condutor tipo RHZ1 – 20L 12/20 KV 1X240 mm 2 AL, nunha lonxitude de 125 metros - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 11 xaneiro de 2016 Isidoro Martínez Arca Xefe territorial da Coruña
28/01/2016 | Administración LocalMunicipal
Miño
Aprobación inicial de modificación da Ordenanza xeral sobre tráfico, circulación de vehículos a motor e seguridade viaria

O Pleno da Corporación municipal do Concello de Miño, na sesión celebrada o día 20 de outubro de 2015, acordou a aprobación inicial da modificación da seguinte ordenanza fiscal: De conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automáticamente a definitivo, sen necesidade de acordo plenario. Miño, 20 de xaneiro de 2016 O alcalde Ricardo A. M. Sánchez Oroza
28/01/2016 | Administración LocalMunicipal
Bergondo
Secretaría
Anuncio de expropiación. Proxecto “Saneamento de Guísmao-San Paio”

ANUNCIO DE EXPROPIACIÓN Proxecto: Saneamento de Guísamo-San Paio (Sistema Xeral de Saneamento-Concello de Bergondo) O Pleno do Concello de Bergondo, en sesión ordinaria do 29 de outubro de 2015, resolveuse aprobar inicialmente a modificación do proxecto “Saneamento de Guísamo-San Paio (Sistema Xeral de Saneamento-Concello de Bergondo), incluíndo no mesmo o anexo de expropiacións, de conformidade co disposto no artigo 94 do RDLex.781/86, de 18 de abril, e acordando tal expropiación, solicitar a Xunta de Galicia a urxente ocupación dos bens e dereitos obxecto do presente expediente e abrir o prazo de información pública. O expediente expúxose ao público mediante anuncio inserido no Boletín Oficial da Provincia nº 218 do 13.11.2015, no xornal El Ideal Gallego do 13.11.2015, no taboleiro de anuncios do Concello o 13.11.2015, así como procedeuse á notificación individual á interesada, sen que, no prazo outorgado para o efecto, se producira ningunha alegación. O Concello de Bergondo, en sesión plenaria ordinaria do 17 de decembro de 2015, adoptou o seguinte acordo: “PRIMEIRO.–Aprobar definitivamente a modificación do proxecto “Saneamento de Guísamo-San Paio (Sistema Xeral de Saneamento-Concello de Bergondo), redactado polo enxeñeiro de camiños, canais e portos D. José Luis Piñeiro Arnoso en febreiro de 2015, que inclúe no mesmo o Anexo de expropiacións, redactado polo enxeñeira técnica de obras públicas dona Daniela Cristina Toporan Kohn, en outubro de 2015, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación. SEGUNDO.–Declarar expresamente a necesidade de ocupación dos bens e dereitos cuxa relación concreta individualizada apróbase definitivamente e se describe no anexo ao presente acordo. TERCEIRO.–Solicitar a Xunta de Galicia a urxente ocupación dos bens e dereitos obxecto do presente expediente. CUARTO.–Publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa. ANEXO Bergondo, 15 de xaneiro de 2016. A alcaldesa Alejandra Pérez Máquez
28/01/2016 | Administración LocalMunicipal
Coristanco
Días adicionais por antigüidade

O Concello Pleno en sesión de data 25 de novembro de 2015 aprobou, entre outros, o seguinte acordo: O persoal laboral e funcionario dependente do Concello de Coristanco, terán dereito ao gozo de dous días adicionais de permiso por asuntos particulares ao cumprir o sexto trienio, que se incrementará nun día adicional por cada trienio cumprido a partir do oitavo. Os días por asuntos particulares poderán acumularse aos días de vacacións que se poden gozar de forma independente. O persoal laboral e funcionario dependente do Concello de Coristanco, terá dereito e gozo dos seguintes días das vacacións anuais, ao completar os anos de antigüidade que a seguir se indican: Quince anos de servizo: vinte e tres días hábiles. Vinte anos de servizo: vinte e catro días hábiles. Vinte cinco anos de servizo: vinte e cinco días hábiles. Trinta ou máis anos de servizo: vinte e seis días hábiles. Os días referidos ao permiso por asuntos particulares por antigüidade e os días adicionais de vacacións por antigüidade, correspondentes ao ano 2015, poderán gozarse ata o día 30 de abril de 2016”. Coristanco, 11 de xaneiro de 2016 O alcalde Amancio Lavandeira Suárez.
28/01/2016 | Administración LocalMunicipal
Mugardos
Padrón do servizo de axuda no fogar de prestación básica e dependencia

Anuncio de cobranza do padrón do mes de decembro do SAF a través do programa básico e da Lei da dependencia Anuncio de cobranza A resolución da Alcaldía 0034/2016 do 19/01/2016 aprobou os padróns fiscais correspondentes ao mes de decembro do exercizo 2015 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/01/2016 ata o 15/03/2016. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, do 17 de decembro, xeral tributaria. Mugardos, 20 de xaneiro de 2016. O alcalde Juan Domingo de Deus Fonticoba
20/01/2016 | Administración LocalMunicipal
Vilarmaior
Padrón taxa SAF libre concorrencia decembro 2015

ANUNCIO Aprobación de padrón fiscal Mediante Decreto da Alcaldía de data do 12 de xaneiro de 2016 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de decembro de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 12 de xaneiro de 2016. O ALCALDE Carlos Vázquez Quintián
20/01/2016 | Administración LocalMunicipal
Vimianzo
Anuncio aprobación bolsa de emprego para a cobertura da praza de arqutiecto municipal

Por Resolución da Alcaldía núm.1408/2015, de data 9 de outubro de 2015, que foi modificada por Resolucións da Alcaldía núm.1459, de data 19-10-2015 e núm.1643/2015 do 1-12-2015, aprobouse a bolsa de emprego formada pola relación dos/as aspirantes que superaron o proceso selectivo para cubrir a praza de aquitecto interino, destinada á contratación do persoal que a integre cando se produza algunha das seguintes circunstancias previstas na base primeira (artigo 10.1 do EBEP): a) Cando se produza a situación de vacante temporal con reserva do posto de traballo do titular da praza. b) Cando sexa necesaria a substitución transitoria do titular da praza con ocasión de baixas médicas, vacacións, licenzas ou circunstancias análogas. c) A execución de programas ou proxectos de carácter temporal. d) Exceso ou acumulación de tarefas. A presente bolsa de emprego terá unha vixencia máxima de dous anos dende a súa publicación no BOP. Vimianzo, 11 de xaneiro de 2016 O alcalde Manuel Antelo Pazos
20/01/2016 | Administración LocalMunicipal
Cabana de Bergantiños
Aprobación do padrón fiscal SAF mes de decembro

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR “RESOLUCIÓN DA ALCALDÍA N.º 13/2016, DO 13 DE XANEIRO Con data 13 de xaneiro de 2016, o alcalde, D. José Muiño Dominguez, ditou a seguinte resolución: Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, dona Zara Maria Vanessa M Also Shan, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de decembro de 2015. Elaborados os padróns mensuais que conteñen as liquidacións da taxa pola prestación do servizo do SAF no mes de decembro/2015, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de decembro de 2015. O padrón correspondente ao mes de decembro consta de 53 contribuíntes (19 de libre concurrencia e 34 de dependencia) e un importe total de 2.568,00 € (2.189,27 € usuarios de dependencia e 378,73 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 13 de xaneiro de 2016. O alcalde Asdo.: José Muíño Domínguez
20/01/2016 | Administración LocalMunicipal
Mugardos
Desafectación C. E. I. Unión Mugardesa, sito en r/ Apelón, s/n

O Pleno da Corporación en sesión celebrada en data 23 de decembro de 2015 acordou solicitar á Consellería de Cultura, Educación e Ordenación Universitaria a desafectación do C. E. I. Unión Mugardesa, sito en R/ Apelón s/n. O que se fai público por prazo dun mes a fin de que poidan formularse as alegacións que se estimen convintes. Mugardos, 12 de xaneiro de 2016 O ALCALDE ASDO) MERCEDES MARIA LARRABEITI IGADO FONTICOBA
20/01/2016 | Administración LocalMunicipal
Vilarmaior
Padrón SAF dependencia decembro 2015

ANUNCIO Aprobación de padrón fiscal Mediante Decreto da Alcaldía de data do 12 de xaneiro de 2016 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de decembro de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 12 de xaneiro de 2016. O ALCALDE Carlos Vázquez Quintián
20/01/2016 | Administración LocalMunicipal
Noia
Rendas
Notificación colectiva padrón de suxeitos pasivos taxas prestación servizo subministración de auga potable, rede sumidoiros, saneamento, depuración de augas residuais e servizo de recollida e tratamento de residuos sólidos urbanos, 2º semestre 2015

Confeccionado e aprobado definitivamente mediante resolución do concelleiro delegado número 2563/2015 de data trinta de decembro de dous mil quince, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2015. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria. Contra a presente notificación poderá interporse o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 30 de decembro de 2015 O concelleiro delegado José Manuel Lage Tuñas
11/01/2016 | Administración LocalMunicipal
Abegondo
Anuncio de aprobación inicial da modificación da relacion de postos de traballo do concello de Abegondo

O Pleno deste Concello, na sesión extraordinaria de data 23 de decembro de 2015, aprobou inicialmente a MODIFICACIÓN DA RELACIÓN DE POSTOS DE TRABALLO DO CONCELLO DE ABEGONDO. Conforme determina o artigo 202.2 do 2/2015, do 29 de abril, do emprego público de Galicia. s, exponse ao público na Secretaria deste Concello dende o día seguinte ó da inserción do presente edito polo prazo de vinte días, a contar do día seguinte ao da publicación do presente anuncio no Boletín Oficial da Provincia, durante o que os interesados poderán presentar as alegacións que estimen oportunas. A relación considerarase definitivamente aprobada se durante o devandito prazo non se presentasen reclamacións; no caso contrario, o Pleno dispoñerá do prazo dun mes para resolvelas. Abegondo a 30 de decembro de 2015 O Alcalde, José Antonio Santiso Miramontes
11/01/2016 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2015 que rexerá para o concello de Cambre

O Presidente do Consorcio “As Mariñas” mediante Resolución de data 30/12/2015, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2015, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 30 de decembro de 2015 O Presidente José Antonio Santiso Miramontes
11/01/2016 | Administración LocalMunicipal
Vilarmaior
Aprobación definitiva orzamento 2016

Aprobado definitivamente polo Pleno deste concello o orzamento para o exercicio económico de 2016, por acordo adoptado en sesión celebrada o día 03 de decembro de 2015, en cumprimento do que dispón o artigo 169 do Texto refundido da lei reguladora das facendas locais, se fai público que dito orzamento ascende, tanto en gastos como en ingresos, á contía de un millón tres mil cincocentos corenta e nove euros, correspondendo a cada capítulo as cantidades que a continuación se expresan. Na referida sesión tamén se acordou aprobar o cadro de persoal desta Corporación, que de acordo co que preceptúa o artigo 127 do Real Decreto Lexislativo 781/1986 de 18 de abril, se reproducen a continuación: Vilarmaior, 30 de decembro de 2015 O ALCALDE, Carlos Vázquez Quintián
11/01/2016 | Administración LocalMunicipal
A Laracha
Aprobación inicial orzamento 2016

Aprobados inicialmente polo Pleno da Corporación o límite de gasto non financeiro, o orzamento xeral e o cadro de persoal do Concello para o exercicio, en sesión celebrada o día 30 de decembro de 2015, de conformidade co lo disposto no artigo 169.1 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, queda exposto ó público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. A Laracha, 30 de decembro de 2015 O alcalde José Manuel López Varela
11/01/2016 | Administración LocalMunicipal
Oza-Cesuras
Suplencia de Alcaldía

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente R E S O L V O: PRIMEIRO: Delegar no Lucilo Diaz Bajo Afloarei, D. Andrés Taboada Marante, a totalidade das miñas atribucións os días comprendidos entre o 18 de decembro de 2015 e o 10 de xaneiro de 2016 (ambos incluídos). SEGUNDO: Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza - Cesuras a dezasete de decembro de dous mil quince, do que eu, Secretario, certifico. O ALCALDE, O SECRETARIO, Asdo.- José Pablo González Cacheiro. Asdo.- José C. Sánchez Presedo.
11/01/2016 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación provisional da cuarta fase do Plan de travesías da anualidade 2015

O Pleno da Deputación Provincial da Coruña, na sesión ordinaria que tivo lugar o 30 de decembro do dous mil quince (30/12/2015), acordou a aprobación do asunto que a continuación se menciona: Aprobación provisional da cuarta fase do Plan de travesías da anualidade 2015, integrada pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 30 de decembro do 2015 O presidente O secretario Valentín González Formoso José Luis Almau Supervía
11/01/2016 | Administración LocalConsorcios
Consorcio As Mariñas
Delegación funcións presidencia do 4 ao 10 de xaneiro de 2016

ANTECEDENTES O presidente do Consorcio As Mariñas ausentarase do día 4 de xaneiro ata o 10 de xaneiro de 2016, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte: — A Lei 7/1985, do 2 de abril, Reguladora das Bases de Réxime Local. — A Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. — A Lei 5/1997, de 22 de xullo, de Administración Local de Galicia. — Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªElecta Dobo Barbacil. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 30 de decembro de 2015 O Presidente O Secretario José Antonio Santiso Miramontes Adrián J. Márquez Caramés
11/01/2016 | Administración LocalMunicipal
Muxía
Aprobación definitiva do orzamento 2016

ANUNCIO Elevado a definitivo o acordo do Pleno da Corporación, adoptado en sesión celebrada o día 11 de decembro de 2015, de aprobación inicial do expediente do Orzamento Xeral do Concello de Muxía para o exercicio 2016, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. Na devandita sesión, tamén se acordou aprobar as bases de execcución, o anexo de persoal que reprodúcese a continuación: Muxía, 5 de xaneiro de 2016. O alcalde Félix Porto Serantes
11/01/2016 | Administración LocalMunicipal
Dumbría
Aprobación inicial do orzamento 2016

ANUNCIO O Pleno do Concello, en sesión celebrada o día 7 de xaneiro de 2016, aprobou inicialmente o orzamento deste Concello para o ano 2016, a plantilla de persoal, a relación de postos de traballo e acordos complementarios. En cumprimento do disposto no art.169 do Real decreto lexislativo 2/2004, do 5 de marzo, exponse ó público por prazo de quince días hábiles, contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ó Sr. alcalde do Concello. No caso de que non se formulen alegacións, o orzamento considerarase definitivamente aprobado. Dumbría, 7 de xaneiro de 2016. O ALCALDE Asdo.: José Manuel Pequeño Castro
11/01/2016 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación provisional da primeira relación de obras incluídas na terceira fase do Plan de travesías da anualidade 2015, correspondente aos concellos de Frades e O Pino

O Pleno da Deputación Provincial da Coruña, na sesión ordinaria que tivo lugar o 30 de decembro do dous mil quince (30/12/2015), acordou a aprobación do asunto que a continuación se menciona: Aprobación provisional da primeira relación de obras incluídas na terceira fase do Plan de travesías da anualidade 2015, correspondente aos concellos de Frades e O Pino, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 30 de decembro do 2015 O presidente O secretario Valentín González Formoso José Luis Almau Supervía
11/01/2016 | Administración LocalMunicipal
Oza-Cesuras
Delegación de Alcaldía para pagos ordinarios

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal no tocante á realización dos pagamentos ordinarios deste concello dende o 18 ata o 31 de decembro de 2015 e tendo en conta que o Lucila Turbau Almeira, D. Andrés Taboada Marante é o tesoureiro da corporación polo presente R E S O L V O: PRIMEIRO: Delegar no Chaxiraxi Garrastatxu Buenasmañanas, D. Benito García Sánchez, a sinatura para os pagos ordinarios do concello de Oza-Cesuras no período comprendido entre o 18 e o 31 de decembro de 2015 (ambos incluídos). SEGUNDO: Notificar a presente Resolución ao Estitxu Lievana Galveño e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza - Cesuras a dezasete de decembro de dous mil quince, do que eu, Secretario, certifico. O ALCALDE, O SECRETARIO, Asdo.- José Pablo González Cacheiro. Asdo.- José C. Sánchez Presedo.
11/01/2016 | Administración LocalMunicipal
Abegondo
Anuncio de inicio expediente para a elección do xuíz de paz do concello de Abegondo

O Concello de Abegondo iniciou o expediente para a elección de xuíz de paz titular e substituto. Na súa virtude, faise público que se abre o prazo de presentación de instancias que será de QUINCE DÍAS HÁBILES a partir da publicación do presente anuncio no Boletín Oficial da Provincia. Os interesados que reúnan as condicións de capacidade e compatibilidade sinaladas polo art.13 e ss do Regulamento 3/1995, de 7 de xuño, de Xuíces de Paz, poderán presentar a instancia no Rexistro de Entrada do Concello e lugares do artigo 38.4 da lei 30/1992. O que se publica de acordo co que dispón o artigo 5.1 do Regulamento 3/1995, de 7 de xuño, dos xuíces de paz. En Abegondo a 5 de xaneiro de 2016 O Alcalde Presidente José Antonio Santiso Miramontes
11/01/2016 | Administración LocalMunicipal
Oza-Cesuras
Delegación de sinatura de secretaría para compulsas e certificados de empadroamento

Co obxeto de axilizar o funcionamento da Administración local e posibilitar a resolución inmediata de moitas xestións habituais dos cidadáns, que se acercan ás oficinas municipais co fin de obter a compulsa de certos documentos, esta Alcaldía, a proposta do secreterio-interventor, acordou: PRIMEIRO.- Delegar a sinatura do secretario-interventor, para os exclusivos efectos das compulsas de documentos, na funcionaria municipal dona Alina Gabriela Binet Mañer. SEGUNDO.- Notificar o presente acordo aos interesados e publicalo no Boletín Oficial da Provincia da Coruña, para os efectos oportunos. Mandóuno e asínao o Sr. Alcalde en funcións D. Rodolphe Marius Ion Cabirta Guimaraens, en Oza - Cesuras a dezaoito de decembro de dous mil quince, do que eu, Secretario, certifico. O ALCALDE EN FUNCIÓNS, O SECRETARIO, (P. D. 17/12/2015) Asdo.- Andrés Taboada Marante. Asdo.- José C. Sánchez Presedo. Co obxecto de axilizar o funcionamento desta Administración local e posibilitar a resolución inmediata de moitas xestións habituais do cidadáns, que se acercan ás oficinas municipais co fin de obter certificacións de empadroamento, esta Alcaldía, a proposta do secretario municipal e ao abeiro do disposto no artigo 61 do Real decreto 2612/1996, do 20 de decembro, polo que se modifica o Regulamento de poboación e demarcación territorial da entidades locais aprobado por Real decreto 1690/1986, do 11 de xullo, acorda: PRIMEIRO.- Delegar a expedición das certificacións de empadroamento na funcionaria local dona Alina Gabriela Binet Mañer. SEGUNDO.- Notificar o presente acordo aos interesados e publicalo no Boletín Oficial da Provincia de A Coruña, para os efectos oportunos. Mandóuno e asínao o Sr. Alcalde en funcións D. Rodolphe Marius Ion Cabirta Guimaraens, en Oza - Cesuras a dezaoito de decembro de dous mil quince, do que eu, Secretario, certifico. O ALCALDE EN FUNCIÓNS, O SECRETARIO, (P. D. 17/12/2015) Asdo.- Andrés Taboada Marante. Asdo.- José C. Sánchez Presedo.
25/01/2016 | Administración LocalMunicipal
A Coruña
Servizo de Persoal
Execución de sentenza n.º 404/2015 ditada no procedemento ordinario n.º 0000746/2014, ditada polo Xulgado do Social n.º 1 da Coruña

ANUNCIO A concelleira delegada de Facenda e Administración, por delegación da Xunta de Goberno Local, por resolución de data 10 de decembro de 2015, resolveuse o seguinte: 1.–Executar a sentenza n.º 404/2015 ditada no Procedemento ordinario nº 0000746/2014 polo Xulgado do Social n.º 1, na que se estima a demanda sobre recoñecemento de cesión ilegal formulada por Dna. Barbara Ruth Mayos Gabunia fronte ao Concello da Coruña e a UTE Mobilidade Coruña – integrada por Telvent Tráfico Transporte, S. A. e Iluminacións Viarios, S. A. 2.–Recoñecer a Dna. María Concepción Fernández de la O como persoal laboral indefinido, non fixo, do Concello da Coruña, na praza de auxiliar administrativo, grupo 4, categoría 20 do Convenio Colectivo do Concello, cun recoñecemento de antigüidade desde o 08-10-2003.3.–Dar de alta a Dna. Barbara Ruth Mayos Gabunia na Seguridade Social e nos haberes de nómina, con data 01 de xaneiro de 2016, mediante a formalización do oportuno contrato de traballo laboral indefinido, non fixo.4.–Adscribir provisionalmente e, con data de formalización de contrato, a Dna. María Concepción Fernández de la O ao posto que se describe a continuación. A praza á cal se vincule este contrato laboral indefinido non fixo incorporarase á oferta de emprego público e por tanto, la duración do contrato laboral indefinido formalizado será sempre que non se provea en propiedade unha praza de auxiliar administrativo, por calquera dos procedementos establecidos no artigo 61 da Lei 7/2007 de 12 de abril do Estatuto Básico do Empregado Público, a través do proceso selectivo que derive da Oferta de Emprego Público correspondente 5.–De conformidade co orzamento vixente, existe crédito suficiente a nivel de bolsa de vinculación (20/9/1). 6.–Notificar a presente resolución á interesada, e á concelleira de Participación Cidadá e Innovación Democrática, dando traslado da mesma á Asesoría Xurídica e dando conta da execución ao Xulgado do Social n.º 1 da Coruña, procedéndose á publicación da mesma no Boletín Oficial da Provincia. A Coruña, 15 de xaneiro de 2016. A concelleira delegada de Facenda e Administración M.ª Eugenia Vieito Blanco
25/01/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 15 de xaneiro de 2016 da Xefatura Territorial da Coruña pola que se somete a información pública a petición de autorización administrativa previa e de construción dunha instalación eléctrica no concello de Santa Comba (IN407A 2015.592)

Resolución do 15 de xaneiro de 2016 da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Santa Comba (Núm. Expte. IN407A 2015/592-1). Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: Concello de Santa Comba. – Enderezo social: Pza. do Concello, 1 15841- Santa Comba. – Título: proxecto LMTA, CTA de 50 kVA e RBTA na ETAP Riveiro. – Situación: San Cristóbal de Mallón-Santa Comba. – Descricións técnicas: liña de media tensión aérea de 20 kV, co inicio na liña de distribución ”Babión-Catro Ventos”, condutor LA-56, lonxitude 33 m e remate no apoio no que se instala o CT proxectado. CT de 50 kVA, tipo intemperie e relación 20 kV/420 V. Liña de baixa tensión aérea, co inicio no apoio do CT, condutor RZ 0.6/1 kV, lonxitude 337 m, e remate na CPM da ETAP de Riveiro-San Cristóbal de Mallón-Santa Comba. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 15 de xaneiro de 2016. O xefe territorial Isidoro Martínez Arca